LidanRubinov/Halacha-QA huggingface dataset:
שאלה: חיוב תינוקות במצה: שאלו אותי אחרי שיעור שנתתי,ששם הבאתי את דברי דרשות מהרי"ל,פז-מצות עשה לאכול מצה בליל טו והכל חייבין אנשים נשים וטף,כגון תינוק שיכול לאכול כזית דגן" האם האשכנזים שקבלו את הוראות המהרי"ל,חייבים למעשה לתת לתינוקות מגיל שנתיים-שלוש כזית נפק"מ שא"א להשכיבם לישון מוקדם,ועוד?
תשובה: לשואל, בקצרה: דברי המהרי"ל גם ברמב"ם הל' חמץ ומצה ו, י, ומקורו בגמ' בסוכה מב ע"ב על חיוב הקטן בקרבן פסח, אם כי יש לחלק, ששם נאמר "שה לבית אבות שה לבית" ואפשר שחיוב הקטנים מן התורה, ואין כאן המקום להאריך. אך כמה אחרונים פירשו שכוונת הרמב"ם שהקטן חייב רק אם הוא מבין את עניין יציאת מצרים, וכוונתו רק לומר שגם מי שמבין אם קשה לו לאכול כזית אינו חייב (הרב נויבירט, 'חינוך הבנים למצוות ודיני קטן', הערה עג  שו"ת פרי השדה ח"ג קפז  תשובות והנהגות ח"ב סי' רפא). וראה לשון שו"ע הרב (תעב, כה) לגבי ארבע כוסות: "ואף הקטנים חייב אביהם לחנכם במצות להשקותם כוסות על הסדר שיתבאר אם כבר הגיעו לחינוך (דהיינו שהגיעו לזמן שראוי לחנכם לשמוע הדברים שאומרים על הכוסות כגון שהן יודעין מענין קדושת יום טוב ולכן ראוי לחנכם לשמוע הקידוש שאומרים על כוס ראשון (עיין סי' רס"ט) וגם יש בהן דעת להבין מה שמספרים להם מיציאת מצרים באמירת ההגדה ולכן ראוי לחנכם לשמוע ההגדה שאומרים על כוס שני וכן חייב לחנכם לשמוע ברכת המזון שאומרים על כוס שלישי וגמר ההלל והלל הגדול ונשמת שאומרים על כוס רביעי)". על כל פנים, ברור שמי שמחמיר לחנך פעוטות בני שנתיים-שלוש יכול להסתפק ב'כזית' בגודל של זית שלנו, דהיינו כשמינית מצה.
שאלה: ייחור הדס ושושנה בתוך תפוח אדמה: לרב, קראתי מספר תשובות כאן באתר, והתעוררה השאלה הבאה: האם מותר לשלוח ענף שושנה או הדס בתוך תפוח אדמה. אומרים שזה עוזר לצמיחה לפעמים יותר טוב מקומפוסט ואבקת זריעה. דג : השאלה נשאלה בהמשך לשאלה "מלון שגדל בקומפוסט"
תשובה: וברכת ד' יש בכך איסור כמבואר בירושלמי. אמנם בחו"ל הופיעה תשובה דומה בחת"ס, אבל בארץ בודאי שאין מקום להקל. חג כשר ושמח יהודה הלוי עמיחי מכון התורה והארץ כפר דרום אשקלון
שאלה: גרעיני דגן יבשים : ראיתי שיש אומרים שגרעיני חיטה וגריסים הם חמץ גמור ויש כאלה שלא אלא שאומרים שזה חמץ טוענים שהגרעינים מורטבים בתהליך ואלה שאומרים שאפשר למכור אומרים שהוא לא נרטב. כיצד ניתן לדעת אם אכן הרטיבו אותם? ומהי באמת המציאות? השאלה נשאלה בהמשך לשאלה "חיטה וקוואקר בפסח"
תשובה: ב"ה שלו-ם וברכה חיטה שנמכרת כחיטה וכן גריסים נעשים משעורה בארץ לא מורטבים. קמח נעשה מחיטה שהרטיבו אותה. חג שמח הרב חגי בר גיורא
שאלה: מהו פסק הזמן לברכת שהחינו: מהו משך הזמן שלא אכלתי פרי ואני יכול לברך עליו שהחינו. כגון אם אכלתי רימון בפסח בחרוסת או שתיתי מיץ רימונים בפסח האם אוכל לברך עליו שהחינו בראש השנה? ישר כח ותזכו למצוות
תשובה: וברכת ד' אם ברור שזה גידול חדש, אפשר לברך שהחיינו על שמחת הגידול החדש. חג כשר ושמח יהודה הלוי עמיחי מכון התורה והארץ כפר דרום אשקלון
שאלה: לאחר מכירת התרנגולים והתערובת: האם אפשר לאכול את הביצים? השאלה נשאלה בהמשך לשאלה "אוכל כשר לפסח לתרנגולים וכו'"
תשובה: ב"ה שלו-ם וברכה המשנה ברורה(תמח, לג) מביא מחלוקת לגבי בהמה שאוכלת חמץ ואף כאשר הבהמה שייכת לגוי האם מותר לשתות את החלב בפסח יש המתירים רק אחר 24 שעות מאכילת החמץ ויש המתירים גם באותו יום אם אוכלת גם דברים שהם לא חמץ וכן בשערי תשובה(יז) מקל כאשר לשתות החלב כאשר הבהמה של גוי וגם(תסז מד) כאשר שוחטים את התרנגולת מתיר לאכלה רק שיש לזרוק את הזפק שלה מחשש שיש שם חמץ. מכאן שיש על מי לסמוך לאכול את הביצים כאשר מכרו את התערובת והתרנגולים לגוי. חג שמח הרב חגי בר גיורא
שאלה: חול המועד וספירת העומר: האם מותר לטפל בגינה בחוה"מ כולל שתילת עצים חדשים? והאם פעולות אלו מותרות בספירת העומר? השאלה נשאלה בהמשך לשאלה "פרי חדש בספירת העומר"
תשובה: בחול המועד אין לטפל בגינה למעט פעולות שבלעדיהם הצומח שכבר קיים יתקלקל. בספירת העומר מותר.
שאלה: בירור שאלתו של ר"א בן פדת: הרב, הגמרא בתענית(דף כה.) מספרת שר אלעזר בן פדת היה עני מרוד,והקב"ה התגלה אליו בחלום ושאלו אם ברצונו שיהפוך את העולם מחדש ואז אולי יברא עם מזל טוב,כשר אלעזר הבין שמצב כזה גם לא בטוח הוא שאל האם הוא עבר כבר מחצית מחייו והקב"ה השיב בחיוב ולכן ר אלעזר כבר העדיף להישאר במצבו. ולשאלתי,וכי אם הקב"ה היה עונה לר אלעזר שהוא לא עבר את מחצית חייו האם באמת ר אלעזר היה מבקש שהקב"ה יהפוך את העולם בשבילו?
תשובה: אכן שאלה טובה. גם המהרש"א התקשה בזה ולכן קיבל את הגירסא שהקב"ה הציע לרבי אלעזר שיהפוך את חייו בלבד הוי אומר שיוולד שוב במזל אחר, ולא שכל העולם יחרב ויבנה שוב עולם חדש. פסח כשר ושמח
שאלה: הלכות הנחת תפילין: הנחתי היום תפילין שמתי את של יד ובירכתי וגם את של ראש לאחר מכן בירכתי את ברכות התורה ושמע אך שכחתי ולא קראתי את שני הפסקאות "קדש לי" ואת " והיה כי יביאך" האם יש משהו שעלי לעשות על מנת לכפר על כך ששכחתי? וחג שמח וכשר צח יצחק.
תשובה: העיקר הוא לקרוא את פרשת שמע ואת והיה אם שמוע אך אין חובה לומר קדש לי וזהו רק הידור ולכן אין צורך לתקן על העבר אלא להשתדל להבא.
שאלה: מכירת חמץ הבלוע בכלים: כיצד ניתן למכור את החמץ הבלוע בכלים? הרי אם מוכרים את הכלים לאחר החג יש חובה לטבול מחדש את כל הכלים כיוון שהיו בבעלות גוי. לעומת זאת, מוכרים רק את החמץ הבלוע בכלים הרי זה חוכא-והיטלולא מהמכירה, כיצד ניתן למכור פירורי פירורים של חמץ ולהחשיב את העניין כמכירה אמיתית לכל דבר ועניין? גם אם יבוא הגוי וידרוש את החמץ לא נוכל לתת לו אותו אשמח להבהרה!
תשובה: ב"ה שלו-ם וברכה מה שבלוע בכלים נפגם. לכן מה שמוכרים את הבלוע זה בגדר חומרה. אולם הגוי שקונה גם חמץ וודאי מסכים לקנות גם את הבלוע. חג שמח הרב חגי בר גיורא
שאלה: מי הכנרת בפסח: רציתי לדעת האם באמת יש בעיה לשתות ממי הכנרת בפסח?
תשובה: ב"ה שלו-ם וברכה חמץ בפסח לא בטל. אולם במקורות מסננים את המים לכן מי ששותה מי ברז יש לו על מי לסמוך. חג שמח הרב חגי בר גיורא
שאלה: כיריים אינדוקציה: בחיפוש ברשת מתברר שהדעה הרווחת היא שהשימוש בכיריים מסוג אינדוקציה אפשרי בפסח וזאת לאחר השבתתם למשך 24 שעות, נקיונם בחומר פוגם וכן בהרתחת מים עליהם למשך כחצי שעה. מה שלא ברור הוא באיזה כלי לבצע את ההרתחה. אם בכלי חמץ, מה הועלנו ואם בכלי המיועד לשימוש בפסח כיצד ניתן לעשות זאת בטרם הוכשרו הכיריים. אשמח למענה
תשובה: ב"ה שלו-ם וברכה אחר הניקיון וההשבתה אפשר לחמם בכלי בתנאי שלא תהיה רטיבות בן הכיריים לכלי ואז הכיריים מוכשרים ולא עובר טעם בזמן ההכשרה. חג שמח הרב חגי בר גיורא
שאלה: הכשרת צלחות מזכוכית לבנה לפסח: האם דין צלחות מזכוכית לבנה כדין צלחות זכוכית רכילה שמספיק לנקותם (אנו בני עדות המזרח) נראה לי שהמינוח הרשמי של הזכוכית נקרא opal glass
תשובה: המתירים בשטיפה בכול סוגי הזכוכית (המחמירים לספרדים מצריכים הגעלה)
שאלה: הרב קוק לעומת הרב כהנא: אני משתדל ללמוד את שיטת הרב קוק זצ"ל וגם את שיטת הרב כהנא הי"ד. כידוע,הרב קוק זצ"ל נפטר לפני הקמת המדינה,ובשל כך,עד כמה שידוע לי אין בכתביו התייחסות מעמיקה לעניין הערבים היושבים בא"י אם יש כזו,אודה לרב שיאיר את עיניי. הרב כהנא הי"ד חי בתקופה בה הוא נדרש לסוגיה הזאת ובשל כך התייחס אליה בהרחבה. א האם נכון יהיה לומר שתורת הרב כהנא משרטטת קווים מעשיים לתורתו הרעיונית מחשבתית של הרב קוק? ב הבדל משמעותי שאני הקטן מצאתי,הוא שהרב קוק מדבר בשבחם של יהודים שאינם שומרי מצוות וגישתו היא יותר מלמדת זכות ומכילה,לעומת הרב כהנא שגישתו הרבה יותר ביקורתית ומתעמתת ולעיתים השתמש בביטויים כגון:מתגויים,מתיוונים וכו. האם ההבדל הוא מהותי או טכני? אני אסביר למה אני מתכוון:על החילונים בזמנו של הרב קוק יכולנו לומר-הם לא שומרים שבת או מניחים תפילין אבל לפחות בונים את הארץ. אפשר להגיד את זה על החילונים של היום? לאחרונה פורסמה תמונה של חברת כנסת מכהנת מהשמאל ליד קברו של ערפאת יש"ו! איך צריך להתייחס למעשה כזה?יש כאן מקום ללמד זכות? ו
תשובה: א. מי שנאמן לדרכו של הרב קוק זצ"ל הוא בנו הרצי"ה ועל פי דבריו יש לפעול. ב. הרב כהנא הי"ד גדל בגלות ושם הייתה נטייה לקיצוניות כלפי יהודים רחוקים. כנראה שהיא סובלת מהפרעה נפשית ויש להתפלל עליה שתרפא רפואת הנפש.
שאלה: התרת נדרים על מנהגים שנתקבלו כחומרא: האם אני צריך לעשות התרת נדרים על דברים שלפני שהחלטתי לקבל על עצמי את פסיקותיך החמרתי בהם במחשבה שטוב להחמיר וזכור לי באופן כללי שלא התכוונתי לקבל הדבר בנדר אלא רק להשתדל להחמיר בדברים שאני לא יודע מה לעשות בהם. אחרי שנהייתי תלמיד של הרב האם אני חייב התרת נדרים על כולם? האם מותר לאכול בשר ודג ביחד אם אבותיי לא נהגו לאכול אבל קבלתי את פסיקותיו של הרב? והאם אין בעיה באכילת בשר ודג של מנהג ישראל דין הוא? האם מותר להקל בדבר זה בציבור? תלמידך.
תשובה: אם לא התכוונת לעשות נדר, היום שרוב הציבור עושים התרת נדרים בערב ר"ה ומוסרים מודעה ואומרים שמראש זה יהיה בלי נדר - לכן אין צורך בהתרת נדרים.
שאלה: הצורך בהכשרת שיש וכיריים מעיקר הדין: לכבוד הרב! מדוע עלינו לטפל במשטח העבודה, "השיש", או בכיריים בדרך מיוחדת ערב הפסח? האם מעיקר הדין די בניקוי בלבד? השאלה בפירוט: 1. באיזה אופן יעבור טעם החמץ אל תוך האוכל מהכיריים או מן השיש? 2. במידה ויעבור טעם החמץ, מדוע לא נדון אותו כפגום, מעיקר הדין? 3. במידה והטעם יעבור איכשהו אל תוך המאכל או אל תוך הכלי, מפני מה אין אנו חוששים לזה כל השנה, שכן הכיריים וודאי בלעו חלב ובשר בחום גבוה ונעשו טרף? בכבוד רב.
תשובה: ב"ה שלו-ם וברכה היות וחמץ בפסח לא בטל יש שנהגו להחמיר שגם דבר שנפגם אולי חוזר וניעור בפסח שחוששים שאולי ישפך נוזל חם חריף "שיחיה" את החמץ. חג שמח הרב חגי בר גיורא
שאלה: אינדוקציה: בהמשך לשאלה אודות אינדוקציה ישנו דיסק המניחים אותו על הכיריים והוא מייתר את הצורך ברכישת סירים מיוחדים. האם וכיצד מכשירים דיסק זה?
תשובה: ב"ה שלו-ם וברכה תחמם את האינדוקציה בזמן שהוא מונח עליה. חג שמח הרב חגי בר גיורא
שאלה: מה המקור למכור את החמץ הבלוע בכלים?: בתשובה קודמת, נאמר שמכירת חמץ נצרכת כדי למכור את החמץ הבלוע בכלים. אבל בשו"ע נפסק במפורש שלא צריך למכור חמץ כזה: שולחן ערוך או"ח תנ"א, א קדירות של חרס שנשתמש בהם חמץ כל השנה, אפילו אותם שעושים בהם דייסא ומיני קמחים, משפשפן היטב בענין שלא יהא חמץ ניכר בהם, ומותר להשהותן לאחר הפסח להשתמש בהם בין במינו בין שלא במינו. מה המקור אם כן לאמירה שצריך למכור את החמץ הבלוע בכלים?
תשובה: ב"ה שלו-ם וברכה צדקת. נהגו כך רק כחומרא לכן אין חובה. חג שמח הרב חגי בר גיורא
שאלה: לימוד נהיגה בחול המועד: האם מותר ללמוד נהיגה בחול המועד (מצד התלמיד)? ואם כן אז האם חוששים להכשלה של המורה (שהוא עובד בחול המועד)?
תשובה: לתלמיד מותר ללמוד אך המורה לא צריך לעבוד
שאלה: טבילת קומקום חשמלי?: קניתי קומקום מנירוסטה (תוצרת סין) ופירקתי אותו כדי שאוכל לרכיבו מחדש ואז הוא יהיה מורכב ע"י יהודי. אני לא אומן, שזה כנראה דרישה (שיורכב ע"י אומן יהודי) אבל קומקום חשמלי זה משהו עם לא הרבה חלקים ואפשר לפרק אותו רק עד מידה מסוימת: ידית, מיכל, מכסה ובסיס. גוף החימום מולחם למיכל מלמטה, אי אפשר הסיר אותו, כך שאם טובלים רק את המיכל, שעליו שם כלי, עדיין יש סכנה של קצר. האם די בפירוק או שמא עלי לטבול את קומקום בכל אופן? אני הולך למקווה מחר (יום שישי) לטבול כמה כלים לפסח, כך שהשאלה קצת דחופה.
תשובה: ב"ה שלו-ם וברכה צריך להטביל רק את החלק שבה במגע עם האוכל. הכלי לא התקלקל אם אחר ההטבלה לא תשתמש יום והמים יתנדפו אפשר גם לחממו עם מיבש שיער או מפזר חום. חג שמח הרב חגי בר גיורא
שאלה: אפשר לנסוע לחו"ל כדי להשתתף בחתונה של יהודים חילונים?: לכבוד הרב אנו זוג עולים מארגנטינה והורים לשני ילדים קטנים. ובנוסף היחידים שחזרנו בתשובה משתי המשפחות. אחות של בעלי מתחתנת עוד כמה חודשים בארגנטינה וכל המשפחה שלו לוחצת עלינו שנסע לשם. הם יהודים רפורמיים לכן האורחים שלהם לא ישמרו צניעות כמו שצריך. אנחנו מאוד רוצים לחגוג אתם אבל בעלי מאוד מפחד להשתתף בגלל שזו חתונה רפורמית וגם מצניעות הקהל הנשי שישתתף בחתונה. אפשר לנסוע בכל זאת?או לנסוע אחרי החתונה? וחג שמח וכשר
תשובה: ב"ה שמחתי מאוד לקבל את מכתבכם, לראות את הרצונות הטובים שלכם, ויחד עם זאת את האמת הנפלאה שלכם. זכיתם לעבור תהליך נפלא, להקים בית של קדושה מתוך כל המצב שבו גדלתם, וזה ממש נפלא. מאוד טבעי, ששינוי גדול ומיוחד כל כך שעברתם, יגרור יחד עימו גם התמודדויות שונות, התמודדויות לא פשוטות, שתהיו צריכים להתמודד ולהתגבר עליהן. פעמים רבות אנשים בוחרים את הדרך הקצרה וזו שנראית קלה יותר כדי להתמודד עם הקשיים. בדרך זו הכל נראה בהתחלה מאוד פשוט, אך לאחר מיכן מגלים שדרך זו גרמה לנזקים רבים שמאוד מסבכים את האדם. מאוד קל לחוזרים בתשובה לנתק את הקשר עם המשפחה. מאוד קל לשרוף את כל הגשרים ולהתנתק, להתחבר לעולם חדש ולברוח מהעולם שבו נמצאים, אבל חשוב מאוד לדעת שדרך זו גורמת גם לחילול ה' וגם מזיקה לאנשים עצמם. הרבה יותר קשה לחזור בתשובה כאשר ישנם מאבקים מול המשפחות, ואף הדבר גורם לקשיים בהמשך הדרך, לכן מאוד חשוב לברוח ממריבות, לנסות להיות ביחד עד כמה שאפשר. ביחס לחתונה, אין ספק שנשואין באופן כזה הם נגד התורה, ואין מקום ליהודי שומר תורה ומצוות להיות במקום כזה. יחד עם זאת, אם המשפחה מאוד תיפגע, אי אפשר שלא להיות. זהו נושא מאוד רגיש שדורש המון בדיקה והמון רגישות. חשוב מאוד לנסות ולגשש, האם יש אפשרות למצוא תחליף טוב מחתונה זו. חשוב לדבר באופן גלוי, עד כמה הדבר לא פשוט לכם, וכמה אתם כן הייתם רוצים את הקשר ואת השייכות, אך במצב כמו שהוא זה בלתי אפשרי. במידה והדבר לא יעזור, המלצתי היא להיות מעט מאוד, זאת אומרת לנסוע ולהיות מעט בחתונה, ועדיף שלא בחופה, אלא מעט בחתונה עצמה, ולנסות לשמור על עצמכם. אני יודע שזה לא קל, אבל זה חשוב מאוד. היו חזקים, ועשו זאת, שימרו על המסגרת שלכם בנפרד כמה שאתם יכולים, ומתי שאתם לא חייבים להיות איתם, נסו להיות עם עצמכם, ולא להתערבב יתר מהצורך. שתהיה לכם המון הצלחה הרב יצחק גרינבלט.
שאלה: מה לעשות אם בבית נוהגים אחרת?: ואם בבית שלי נוהגים לחמם את הרוטב עם העוף ויש הרבה רוטב האם מותר לאכול? האם לבקש מההורים להפסיק לחמם? סביר להניח שזה יגרום מריבה ולא יעזור אבל לא בטוח. השאלה נשאלה בהמשך לשאלה "מותר לחמם בשבת מאכל עם רוטב?"
תשובה: אם אתם תימנים אין בעיה. ואם לא, אז לא לאכול את הרוטב, אך את הבשר שהתחמם מותר לאכול. כשתקים את ביתך תנהג כהלכה.
שאלה: תרופות בפסח: יש לי שאלה ברשותכם אשמח עם תענו מהר. 1.אם אפשר לשים תרופות לא כשרות לפסח במקרר כשר לפסח ולא לגעת בהם? 2.מה אם תרופה שלוקחים קבוע והיא לא כשרה לפסח.לדוגמא כדור לאלרגיה שצריך לקחת כל יום כדי שלא יהיה אלרגיה? 2.מה אם תרופה להקלת כאבים במקרה של חולי כמו כאב ראש או כאב שיניים והיא לא כשרה האם אפשר לקחת? כדי להקל על הכאב.? מראש.
תשובה: ב"ה שלו-ם וברכה אפשר להשאיר בבית תרופות לא כשרות לפסח ולמכור אותם במכירת החמץ. אין לקחת תרופות חמץ בפסח כאשר יש תרופות כתחליף שהן לא חמץ כגון נגד כאבים. ויש להתייעץ עם רופא דתי בקשר לתרופות שיתכן שיש תחליף או יתכן שאפשר לא לקחת שבוע. חג שמח ורפואה שלמה בעזרת ה' הרב חגי בר גיורא
שאלה: כשרות: יש ברשותי ליקר בשם COINTREAU ברכיבים כתוב: אלכוהול, סוכר, קליפות תפוזים אני רוצה לברר האם הוא חמץ גמור, משום שאיני משאיר חמץ בביתי בפסח. ואיני מצליח לברר זאת.
תשובה: ב"ה שלו-ם וברכה רוב האלכהול לא נעשה מדגן חוץ ממשקאות שנעשים מהתססת שעורה כגון ווסקי  בירה לכן אתה יכול להשאירו בבית בפסח. הרב חגי בר גיורא
שאלה: כרוב ותותים: 1. האם מותר להכין ריבה מתותים? 2. האם מותר לקנות כרוב שאינו של גוש קטיף (כרוב המצוי בשווקים)ולכשירו בבית ע"י : הסרת העלים החיצוניים, חיתוך הכרוב לקוביות קטנות, הפרדת העלים והשרייתם במי סבון למשך מספר דקות ושטיפת העלים לאחר מכן?
תשובה: וברכת ד' 1. אם מורידים את הפטוטרת של התות, לאחר מכן משרים בקערת מים ובוחשים היטב, שופכים את המים וחוזרים ועושים כן עוד פעמיים, אח"כ אפשר לעשות ריבה. 2. יש כנימות ואקריות שאינן יורדות על ידי מי סבון. צריך לבדוק גם בראיית עין של כל עלה או בשפשוף. חג כשר ושמח בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שאלות בתורה: בויקרא יא, מא, מסביר רש"י: וכל שרץ השורץ על הארץ- להוציא את היתושין שבכליסין ובפולין ואת הזיזין שבעדשים. האם לאכול שרצים כאלה מותר? חוץ מזה, נהוג לבדוק אוכל מחרקים בכל מצב. בטח פספסתי פה משהו, האם כבודו יואיל לבאר לי על מנת שאבין? מהם "ימי חילוטו" של מצורע? מראש!
תשובה: לשואל מיני שרצים שנולדו בתוך קטניות לאחר שתלשום ממקום גידולם מותר לאכלם עם הקטניות, שהרי שרצים אלו מעולם לא שרצו על הארץ. מכל מקום משיצאו לאויר ושרצו, הרי הם אסורים אף על פי שחזרו ונכנסו לתוך האוכל. דין זה מובא להלכה בשולחן ערוך (יו"ד פד, ו), אך למעשה נחלקו הפוסקים כיצד יש לנהוג. הדברים מובאים בהרחבה במבוא לבדיקת המזון כהלכה (פרק ו עמ' סח ופרק ז עמ' עט). ובאשאר לשאלתך השניה: ימי חלוטו של מצורע מתחילים משעה שהוחלט ונקבע על ידי הכהן המומחה כי מדובר בנגע צרעת ומסתיימים לאחר שמונה ימים בהם עובר המצורע תהליך של טהרה. נאמנה
שאלה: שלאק על תפוחים: אמנם כבר שאלו בעניין חומר ה"שלאק" על תפוחים אך ברצוני לברר להלכה ולמעשה האם צריך לקלוף כל תפוח שלא ידוע לי אם הוא גדל בארץ? כמו כן, האם שטיפה לא מספיקה ע"מ להסיר את החומר? השאלה נשאלה בהמשך לשאלה "שתי שאלות על כשרות פירות ושאר מאכלים"
תשובה: וברכת ד' שטיפה איננה מועלת. קילוף בודאי מועיל. חג כשר ושמח בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: אחד מי יודע : בהגדה אנו שרים "אחד מי יודע". ונוהגים לחזור על המילה "אלוקינו" מספר פעמים. שמעתי מאדם (חרדי לצורך העניין) כי רצוי ואפילו אסור לחזור מספר פעמים על המילה הנ"ל, הנימוק היה מכיוון שיש רק אלוקים אחד ובכך שחוזרים מספר פעמים ישתמע כביכול שאנו מעידים ח"ו. האם יש משהו בדבריו? מראש וחג כשר ושמח
תשובה: לא ראוי לחזור על שם ה' לבטלה. ולכן בשירה תאמר אלוקינו. לגבי חשש שתי רשויות לא נאמר על אזכרת ה' אלא נאמר על פעמיים מודים.
שאלה: איפה זה נזכר שאין זה סימן טוב למשפחה?: איפה זה נזכר שאין זה סימן טוב למשפחה? השאלה נשאלה בהמשך לשאלה "חתונה לספרדים בתקופת בין המצרים"
תשובה: נזכר גם בשערי תשובה וגם בבן איש חי שנישואים בזמן הזה אין בהם סימן טוב לזוג.
שאלה: צער בעלי חיים במשקים התעשייתיים- המשך: אך הבעיה היא שהיום אין דרך להימנע מצער בעלי חיים במשקים המתועשים. המשקים המתועשים כשמם כן הם ובעלי החיים פשוט הפכו למכונות. 99 מהמזון מהחי שאנו אוכלים מגיע ממשקים כאלה. נותני הכשרות לצערי לא מתייחסים לעניין זה (לפחות לא נראה כך). אין היום משק ביצים שאין בו הרג אפרוחים בשיטות אכזריות. אין משק חלב שאין הפרדה בין עגל לאימו. וכו. המקרים הנל מתבצעים באופן יומיומי ו"נורמלי". כדוגמה אפשר לראות את מקרה זוגלובק שהתפרסם בתחקיר כלבוטק. יום לאחר חשיפת התחקיר קמו רבנים ואמרו שיסירו את הכשרות. למחרת נפגשו הרבנים עם בכירי זוגלובק שהבטיחו שישנו את הנהלים. הכשרות חזרה. אך דבר לא השתנה. שוב דנה השאלה נשאלה בהמשך לשאלה "צער בעלי חיים במשקים התעשייתיים"
תשובה: אינני מצוי בסיפורים שהזכרת, אך אם ידוע לך שבמפעל זוגלובק חזרו לנהוג בדרך אכזרית כלפי בעלי חיים, עליך לידע את הרבנים שהחזירו את הכשרות כי לא נעשה תיקון אמיתי והם ימצאו את הדרך לתקן. ובכלל אם יש עוד מעשי אכזריות שנעשים יש לפרסם את הדבר וזה יביא למחאה ציבורית שתזרז את תיקון הדברים.
שאלה: אבן שמוט: באותו עניין בתנור שיש בו אבן שמוט שהשתמשו בה לאפיית מאכלי חלב האם ניתן להשאירה בתנור (לאחר ניקוי) בעת אפיית מאפה פרווה שנאכל עם בשר? השאלה נשאלה בהמשך לשאלה "אבן שמוט למאכלי בשר וחלב"
תשובה: אם היא לא באה במגע עם האוכל אין בעיה.
שאלה: ראש מקלחת שעושה צבעי לד עם הדלקתו בשבת: יש מוצר שהוא שפורפרת שמרכיבים לצינור וזה עושה צבע אדום מתי שהמים משתנים לחמים ומשנה לכחול מתי שהמים נהיים קרים,עכשיו העניין שזה בכלל לא פועל על הסוללות זה אוטמטית על פי לחץ המים ואין על זה שום כפתור, רציתי לשאול האם מותר לשימוש בשבת?
תשובה: לא הבנתי האם צבע המים משתנה או השפופרת משנה את צבעה, בין כך ובין כך נראה שאסור להשתמש בזה משום איסור צובע.
שאלה: צלחת חמץ שבררו עליה אורז: ב"ה שאלה דחופה כבוד הרב שליט"א שבוע טוב בררתי שלש פעמים אורז בצלחת מקרמיקה בשרית ורק לאחר ברירת האורז בפעם השלישית נזכרתי שזו צלחת חמץ לציין הצלחת נקייה לחלוטין יש אורחים רבים ואני צריכה תשובה עוד הלילה.
תשובה: יש להשתדל מאוד מאוד לא להתחיל בהכנת האוכל לפסח לפני שכל כלי החמץ מאופסנים במקום מסויים ומסומן שח"ו לא יבואו לטעות. אם יש ילדים מומלץ מאוד מאוד לקשור או להדביק את ארונות החמץ כדי שלא יבואו לפותחם. במקרה שלך, בדיעבד כיון שלא היה מגע חם בין האורז לכלי החמץ, האורז מותר לכתחילה. חג שמח!
שאלה: אם כן לווים חייבים בליל הסדר?: אם הם לא היו בשעבוד אז הם פטורים מליל הסדר? הרי אנו חוגגים את ליל הסדר בגלל היציאה מהשעבוד והם לא היו בו (אני מדבר על דורות קודמים שידעו מי לוי ומי לא) ואם כן אתה יכול להביא לי מקור? השאלה נשאלה בהמשך לשאלה "שעבוד מצרים"
תשובה: לשואל על שאלתך היפה משיב רבי בנימין מסטוצפי זצ"ל. דבריו מובאים בספרו של הגאון ר' אביגדר נבצל שליט"א "ירושלים במועדיה   פסח" (עמ' סז) בפניני הערותיו על "מעשה ברבי אלעזר בן עזריה". שם עומד הרב על איזכור שמות התנאים בפירוט ובאריכות ומבאר שרבי עקיבא היה מבני גרים (ראה סנהדרין צו ע"א) ורבי אליעזר ורבי יהושע היו לויים (יעויין סוטה כא ע"ב בתוספות ד"ה בן עזאי), ורבי טרפון ורבי אליעזר בן עזריה היו כהנים (בבא מציעא יא ע"א). היה מקום לומר שגרים, כהנים ולויים, אינם חייבים בסיפור יציאת מצרים, מאחר שלא היו בשיעבוד מצרים, לכן השמיעונו חכמים שגם הם, על אף שלא נשתעבדו במצרים, מכל מקום ספרו ביציאת מצרים, מפני שכל ישראל חייבים במצוה זו. נאמנה
שאלה: שתיית קפה בליל הסדר אחרי כוס ראשונה: האם כדי שיהיה קל יותר להישאר ערה עד סוף הסדר מותר לשתות קפה עם חלב אחרי הקידוש לפני מזיגת כוס שני? לפני כניסת החג לא ניתן, כי אהיה עדיין בשרית מארוחת צהריים.
תשובה: מותר לשתות משקה אחר בין הכסות
שאלה: בחירה חופשית בתורת הגר"א: א. בביאור על ישעיהו ה-יט כותב הגר"א: בשני דרכים מנהיג הקב"ה את האדם לקבל שכר או עונש בעולם הזה אם שנותן עצה בלב איש להרע לעצמו או לזולתו בגוף או בממון ולכאורה נראה שהוא גרם לעצמו אבל היודע ומבין כן יעריך שהוא עצת קדוש ישראל שמשגיח בישראל על כל פרט ופרט. האם לפי הגר"א יש בחירה חופשית רק עד החטא? האם הוא מסביר את הבחירה החופשית כרמב"ם, או שיש לו גישה דומה לגישת ר צדוק הכהן מלובלין? ב. האם היו גדולים נוספים שהלכו בשיטתו בעניין ההתמסרות הבלעדית לתורה ללא השגחה על צרכי ביתו(כמבואר בביאורו על משלי כג-ל, אמרי נועם ובעוד מקומות)? הרי בהנהגות ר יוסף זונדל מסלנט ע"פ הגר"א לכאו סייג אותו מעט? גם מהפיוט של מוצ"ש-"איש חסיד היה" לא נר כהנהגה זו(אם כי אין הכרח לו שילכו יחד)? ובכלל האם הגר"א דיבר רק על דרגה מסוימת של בטחון(כמו שהחזו"א מבאר את חטא יוסף הצדיק כלפי שר המשקים ב אמונה ובטחון )? והיה וכן- צריך לשאוף לדרגה זו? ולבסוף- ר בחיי כותב על סוס מוכן ליום קרב ולה התשועה, שצריך הכנה טבעית למלחמה מהתבוננות בשיטתו לעומת שיטת הגר"א- האם נכון לו שלפי הגר"א לא צריכים או אם לפחות היינו בדרגת הביטחון הראויה כיום צבא-אלא רק ללמוד תורה?? האם זה מה שיהיה בימות המשיח(שלשמואל כל ההבדל הוא שעבוד מלכויות)?
תשובה: : כך נראה לבאר שהגר"א מדבר על מדרגה עליונה של אדם שלו ראוי לנהוג בדרך של בטחון עם מעט השתדלות. אולם הרב קוק מבאר במספר מקומות שענין זה נוגע לחיי היחיד. לגבי חיי האומה יתכן שההשתדלות במה שנוגע לאומה זו דרך לכתחילאית ולא רק כהכרח שלא יגונה. והדברים צריכים הרחבה וביאור.
שאלה: בישול כשר לפסח: אם אני מבשל לפני פסח (כאשר החמץ בטל ב60) בכלי לא מוכשר תנור לא מוכשר ומעביר את התבשיל לכלי מוכשר לפסח האם מותר לאכילה בפסח (כאשר החמץ אינו בטל)
תשובה: ב"ה הרמב"ם סובר שכל חמץ חוזר וניעור בפסח לכן גם אם התבטל לפני הפסח הוא מתעורר בפסח ולא בטל, הרמ"א מקל רק בחמץ לח מהשולחן ערוך מקל בכל חמץ שלא חוזר וניעור. מכאן שלך החמץ חוזר וניעור. חג שמח הרב חגי בר גיורא
שאלה: הכשרת קומקום ומיחם לפסח: בס,ד לגבי הכשרת קומקום לפסח. אם אין אבנית בקומקום, האם עדיין צריך להרתיח בחומץ. ואם על המיחם של שבת על המכסה השתמשנו לחמם לחם. האם אפשר להוציא את המכסה וכן להשתמש במיחם לשבת. גם במקרה זה אין אבנית השאלה נשאלה בהמשך לשאלה "הכשרת קומקום חשמלי לפסח"
תשובה: יש להגעיל את הקומקום ואת המכסה בכלי ראשון. אין להשתמש בקומקום לבד ללא הגעלה.
שאלה: הוצאת דיבה עלי:, רציתי לשאול, במידה והגיע אלי המידע שמשהו הוציא עלי דיבה וכמובן שמדובר בשקר. ואני מבינה שככל הנראה אם קרה המקרה סימן שעלי לעשות תשובה. אבל האם עלי ללכת לאותו אדם ולומר לו שאני סולחת לו על מה שעשה? שהרי זה עבירות של בין אדם לחבירו. אבל אני עלולה לביישו או לפגוע בו חלילה. מה עלי לעשות?!
תשובה: אין צורך לפנות למספר, אפשר לסלוח לו בלב וזה מספיק. אמנם כדאי להיזהר ממנו כדי שלא ימשיך להוציא שם רע נוסף.
שאלה: כלי חד פעמי מקני סוכר -כשר לפסח?: האם כלי העשוי מקנה סוכר כשר לפסח? (לא מופיע שום הכשר ע"ג הכלים)
תשובה: ב"ה שלו-ם וברכה לפני כמה שנים בדקו אותם ולא מצאו בעיה. חג שמח הרב חגי בר גיורא
שאלה: דברים המזיקים לגוף: משו"תים קודמים ראיתי שהעישון אסור משום "ונשמרתם לנפשותיכם"-ומכאן שאין לעשן סיגריה משום שהיא גורמת לכך וכך מחלות. רציתי לשאול, מדוע אם כן סיגריה אסורה ואילו מאכלות לא בריאים אחרים (פיצה,המבורגר.) שגם כן מזיקים לגוף מותרים על פי ההלכה? מאי בייניהו?!
תשובה: ב"ה שלו-ם וברכה כל דבר שברור מבדיקה מדעית שמזיק לבריאות אסור לאכלו. אולם יש חילוק בין הדברים שלפעמים אכילה מועטת לא מזיקה. חג שמח הרב חגי בר גיורא
שאלה: הלכות בשר וחלב: כף עם שאריות גבינה נגעה בתבנית שבה תפוחי אדמה פרווה. האם אסור לאכול מהתפוחי אדמה הללו (לא ראו עליהם שאריות גבינה.) אם אני עדיין בשרי מהארוחה הקודמת? (או שמא יש לומר שהיה ביטול ב60.) התפוחי אדמה כשהוגשו לא היו חמים כ"כ (כלומר לא היו יד סולדת.), אך אינני יודע באיזה שלב הכף עם הגבינה נגעה בתבנית (הגבינה הייתה קרה)- ייתכן שבשעה שהתפוחי אדמה היו חמים, לגבי הנגיעה של הגבינה- היא נגעה בתפוחי אדמה ולא רק בתבנית.
תשובה: לא שייך לדבר כאן על ביטול ב-60 משום שמדובר בתפוחי אדמה שאינם נתוך מים או רוטב הממלאים את הקערה. להערכתי גם אם התפוחי אדמה היו קרים נדבק בהם מעט מן הגבינה. יש לדון כאן אם החתיכה של התפוח אדמה בטילה ברוב, משום שנתערבה בין שאר חתיכות תפוחי האדמה ואיננו יודעים באיזו חתיכה נגעה הגבינה. אולם יש כלל שכאשר יש דבר שיש לו מתירין לא אומרים שבטל ברוב, ולפיכך כאן שלא מדובר בנגיעה של איסור אלא בנגיעה של גבינה, נראה שמוגדר כדבר שיש לו מתירין הואיל ואינו מוכרח לאוכלו דווקא עם בשר או לאחר בשר, ואף שלגבי לאוכלו עם בשר יש מקום להסתפק שמא לא מוגדר כדבר שיש לו מתירין הואיל ואכילה יחד עם בשר יותר עריבה לו, ואין להתחשב בכך שיכול לאכול ללא בשר, אך הגאון הרב נבנצאל שליט"א השיב שבכל זאת נחשב כדבר שיש לו מתירין.
שאלה: ניקוי ירקות עלים: כבוד הרב, האם ניתן לחתוך את הירקות עלים דק לפני השריה בסבון? בברכת חג שמח וכשר מורן
תשובה: וברכת ד' אם קנית ירקות מפוקחים, כעת אתה רוצה לחתוך לפני שרייה הדבר אפשרי. חג כשר ושמח הרב יהודה הלוי עמיחי מכון התורה והארץ כפר דרום אשקלון
שאלה: תנור ללא שימוש בפסח: מה הדין בתנור שלא יהיה בו שימוש בפסח? האם צריך לנקותו יסודי או שמספיק על פניו ולסגור את דלתותיו? והאם יש צורך לבצע עליו מכירת חמץ במידה ונשארו בו פירורים? וחג כשר ושמח!
תשובה: ב"ה שלו-ם וברכה יש לנקות את הפירורים הנראים. טוב למכור את הבליעה בכלים. חג שמח הרב חגי בר גיורא
שאלה: שמן סויה לפסח: האם שמן סויה מופק ללא הרטבה במים כך שניתן לסמוך על שיטת הרב קוק המקל בכך?
תשובה: ב"ה שלו-ם וברכה כיום בארץ הרוב נוהגים להחמיר בשמן סוי-ה למרות שבחלק מהמקרים מיד אחר ההרטבה הקצרה ממצים את שמן. חג שמח הרב חגי בר גיורא